《舟中寄罗宗让先辈》
明代·郑珞

淮南草色赴离愁，江上潮声送客舟。双鬓渐惊玄发变，一官长负素餐忧。

烟光暝积丹阳雨，春水寒生震泽秋。乡思满怀吟望处，毗陵城上独登楼。

作者简介：福建闽县人，字希玉。永乐十三年进士。授刑部主事。宣德中，擢宁波知府，上书劾治中官裴可烈贪暴不法，帝为诛可烈。治绩为两浙最，后擢浙江参政，卒官。